## Sanitat designa Raúl Ferrando gerent del Departament de Salut de Castelló

*** Fins ara, ocupava el càrrec de cap de servei de Farmàcia de l’Hospital General Universitari de Castelló**

El conseller de Sanitat, Marciano Gómez, ha nomenat Raúl Ferrando gerent del Departament de Salut de Castelló, per la qual cosa substituirà Ricardo Tosca, que fins ara ocupava el càrrec de gerent en aquest departament.

Raúl Ferrando Piqueres és llicenciat i especialista en Farmàcia Hospitalària. Actualment prestava els seus serveis com a cap de servei de Farmàcia de l’Hospital General Universitari de Castelló des de març de 2017, on havia desenvolupat també la tasca com a cap de secció en el mateix servei.

La seua trajectòria professional s’ha desenvolupat principalment en l’especialitat de Farmàcia Hospitalària, en el Departament de Castelló, i en altres àrees com l’Arnau de Vilanova o a l’Hospital La Magdalena. A més, ostenta el càrrec com a president de la Societat Valenciana de Farmàcia Hospitalària (SVFH) des d’abril de 2021.

En l’àmbit docent, Ferrando ha sigut professor a l’Escola d’Infermeria Nuestra Señora del Sagrado Corazón de Castelló i ha exercit com a professor associat en la Facultat de Farmàcia de la Universitat de València.

Així mateix, és autor de nombroses publicacions especialitzades i ha treballat com a investigador col·laborador en diversos projectes d’investigació.

Fecha: 10/08/2023